OzLabs/hebrew-wiki-articles huggingface dataset:
אלברכט השני, נסיך אנהלט-צרבסט

אלברכט השני, נסיך אנהלט-צרבסט (בגרמנית: Albrecht II. Fürst von Anhalt-Zerbst; 1306 - 17 ביולי 1362) היה נסיך גרמני מבית אסקניה, אשר שלט בנסיכות אנהלט-צרבסט.

== ביוגרפיה ==
אלברכט נולד בשנת 1306, והיה בנם של אלברכט הראשון, נסיך אנהלט-צרבסט ואגנס מברנדנבורג-שטנדאל, בתו של קונרד, מרקיז ברנדנבורג-שטנדאל.

בשנת 1316 מת אביו, ואלברכט ואחיו הצעיר ולדמאר הראשון, נסיך אנהלט-צרבסט ירשו את נחלותיו, תוך שדודם ולדמאר, המרקיז של ברנדנבורג-שטנדאל שימש כעוצר עד לבגרותם. בבגרותם שני האחים שלטו במשותף, ללא חלוקה טריטוריאלית של ירושה שלהם, אבל עם מגורים מופרדים: ולדמאר חי בדסאו ואלברכט בצרבסט או קתן.

יחד, שני האחים רכשו את מרקיזות לנדסברג, ואת הפלטין המחוזי של סקסוניה לאחר היכחדותה של שושלת אסקניה הברנדנבורגית, אבל מרקיזות ברנדנבורג נלקחה על ידי לודוויג הרביעי, קיסר האימפריה הרומית הקדושה, בשם בנו לודוויג החמישי, דוכס בוואריה. שלוש שנים מאוחר יותר, בשנת 1323, הוענק לאלברכט התואר "נסיך אסקניה".

ב-17 ביולי 1362 מת אלברכט, ובנו יוהאן השני, נסיך אנהלט-צרבסט ירשו את נחלותיו.

== משפחתו ==
ב-2 בספטמבר 1324 התחתן אלברכט עם אגנס מריגן, בתו של ויטסלאב השלישי, נסיך ריגן, אולם לא היו להם ילדים.

בשנת 1337 התחתן אלברכט בשנית עם ביביאטריקס מסקסוניה-ויטנברג, בתו של רודולף הראשון, הנסיך הבוחר מסקסוניה, ממנה היו לו חמישה ילדים:

* בת (מתה ב-1353), התחתנה עם אלברכט השביעי, רוזן בארבי-מיהלינגן.
* יודית מאנהלט-צרבסט (מתה ב-1381), התחתנה עם בורכארד השנים עשר, רוזן העיר מגדבורג.
* אלברכט השלישי, נסיך אנהלט-צרבסט (מת ב-1359).
* רודולף השני מאנהלט-צרבסט, בישוף שוורין (מת ב-1365).
* יוהאן השני, נסיך אנהלט-צרבסט (1341–1382).
אהרן חרמוני

אהרון חרמוני (12 במרץ 1884 – 28 ביוני 1960) היה סופר, עיתונאי, עורך ופובליציסט עברי.

==קורות חיים==
נולד בסווינצאן שבליטא, בשם אהרן גינצבורג, בנו של חנוך גינצבורג, מחובבי ציון שרכש אדמות בחדרה. בצעירותו כתב בעיתונים "המליץ" ו"הצפירה".

בשנת 1898 נשלח על ידי אביו לארץ ישראל כדי לנהל את המשק בחדרה. הוא הגיע אל משה לייב ליליינבלום וזלמן אפשטיין באודסה, כדי שיתדרכו אותו בדרכים הבלתי-לגאליות לעלייה לארץ ישראל. כעבור שנה, על פי עצתם, הוא עלה לארץ ישראל כשהוא מחופש לצליין רוסי, אולם הפקיד העות'מאני בנמל יפו חשף את התרמית, ומנע ממנו את הכניסה לארץ. הוא נסע למצרים, ורק כעבור כמה שבועות הצליח להיכנס לארץ ישראל.

למד בבית הספר מקוה ישראל. לאחר סיום לימודיו קיבל משרת הוראה בחדרה, במקומו של יוסף ויתקין. באותה תקופה הוא הקים עם חיים הררי מחתרת עברית. השתתף בשביתת תלמידים כנגד כי"ח, נגד עבודה ערבית.

בשנת 1902 נסע ללמוד באוניברסיטאות ברן וז'נבה. ערך עבודה מדעית על ים המלח.

בשנת 1908 סייע לנחום סוקולוב בעריכת "העולם" בקלן.

בשנת 1910 ערך את השבועון "המבשר" בקושטא, ועסק שם בפעילות ציונית. תקופה מסוימת התגורר ופעל בצרפת ובגרמניה. פרסם מיצירותיו הספרותיות בעיתונים שונים ובהם "הצבי" ו"הצופה".

לאחר מלחמת העולם השנייה שב לארץ ישראל, ומאז עסק בעבודה עיתונאית וספרותית. פרסם מונוגרפיות על משפחת רוטשילד ויוהאן אוגוסט סטרינדברג, מסות על סופרי צרפת. עבד בארכיון הכנסת.

בשנת 1952 פרסם את ספר זיכרונותיו "בעקבות הבילויים".

נפטר בתל אביב ב-27 ביוני 1960 ונקבר בבית העלמין קריית שאול<ref></ref>.

==מספריו==
* חרמוני, אהרן בן חנוך / [https://www.otzar.org/wotzar/book.aspx?144168 הרוטשילדים], תרצ"ו - אוצר החכמה, הקדמה מאת מאיר דיזנגוף
* א.(הרון) חרמוני, בעקבות הבילויים, הוצאת מס, ירושלים, 218 עמ'

==לקריאה נוספת==
* בשלהי המאה התשע־עשרה, מזכרונות א. חרמוני, תרנ"ט (1898–1899), בתוך: אברהם יערי, זכרונות ארץ ישראל, חלק שני, פרק עד, עמ' 765–771.

== קישורים חיצוניים ==
* "[http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1949%2F07%2F29&id=Ar00501&sk=DF600A04 איש המחתרת של חובבי ציון]" הבקר, 29 ביולי 1949
* יוחנן פוגרבינסקי, "[http://www.jpress.nli.org.il/Olive/APA/NLI_heb/SharedView.Article.aspx?href=HRT%2F1952%2F04%2F04&id=Ar00605&sk=A6A6E796 בעקבות הבילויים]", חרות, 4 באפריל 1952

==הערות שוליים==

קטגוריה:בוגרי בית הספר החקלאי מקוה ישראל
קטגוריה:ישראלים ילידי ליטא
קטגוריה:סופרים ביישוב
קטגוריה:סופרים ישראלים
קטגוריה:עיתונאים ביישוב
קטגוריה:עיתונאים יהודים טורקים
קטגוריה:עיתונאים ישראלים
קטגוריה:פעילים ציונים בטורקיה
קטגוריה:ישראלים שנולדו ב-1884
קטגוריה:ישראלים שנפטרו ב-1960
נישואים באמצעות שליח

נישואי [[מארי דה מדיצ'י לאנרי הרביעי, מלך צרפת, ציור מאת פטר פאול רובנס, 1622. השליח הממלא את מקום המלך הוא דודה של הכלה, פרדיננדו הראשון דה מדיצ'י, הדוכס הגדול של טוסקנה]]
נישואים באמצעות שליח הוא טקס נישואים שבו לפחות אחד מבני הזוג אינו נוכח, ואת מקומו או מקומה ממלאים שליחים. נישואים כאלה מתרחשים כאשר אחד מבני הזוג נעדר מסיבות שאינן תלויות בו כגון שירות צבאי, מאסר או גלות או כאשר נישואין בין שני בני זוג אלה אסורים מבחינה חוקית בטריטוריה בה אחד מהם או שניהם נמצאים.

== היסטוריה ==
נישואים באמצעות שליח היו נפוצים בקרב האצולה הגבוהה ובתי המלוכה של אירופה החל מימי הביניים, כאשר אצילים נישאו בנישואים פוליטיים עם בעלי ברית מארצות מרוחקות, וביקשו לממש את חוזה הנישואים בהקדם אפשרי מבלי להגיע פיזית אל ארצה של הכלה. אמצעי התחבורה לא היו נוחים ובטוחים מספיק עבור תנועה בלתי הכרחית של מלך או אציל בכיר, ולעיתים הייתה אף סכנה בהיעדרותו מנחלתו בשל מרד העלול לפרוץ בהיעדרו. המנהג הפך לסמל סטטוס של אצולה גבוהה גם כאשר לא היה נחוץ למעשה, וכאשר בני הזוג נפגשו זמן קצר יחסית לאחר קיום הטקס. נישואים באמצעות שליח היו נוהג מקובל שגווע רק במחצית השנייה של המאה ה-19. נפוליאון בונפרטה נישא ב-1811 באמצעות שליח למארי לואיז, דוכסית פארמה (הטקס נערך ב-11 במרץ והשניים נפגשו ב-27 במרץ).

ב-10 באוגוסט 2003 נשא הקוסמונאוט יורי מלנצ'נקו, ששהה אותה עת בתחנת החלל הבינלאומית, את יקטרינה דמיטרובה באמצעות שליח.

== ביהדות ==

הנישואים ביהדות מורכבים משני שלבים: קידושין ונישואין, שההפרש ביניהם כיום במסגרת טקס חופה וקידושין הוא דקות ספורות.

ניתן לבצע קידושי כסף ושטר באמצעות שליח. האיש יכול למנות שליח לקדש, והאישה יכולה למנות שליח לקבל את הקידושין. (). כך שתאורטית שליחו של הבעל יכול לקדש את האישה באמצעות שלוחה, ללא נוכחות שני הצדדים. 

קידושין כאלו נדירים ביותר בימינו, שכן נהוג כיום להצמיד את הקידושין לנישואין, שבהם יש צורך בנוכחות החתן והכלה. מקרה מפורסם שבו נערכו קידושין בצורה זו היה בין יגאל עמיר ולריסה טרימבובלר, שאושרו כתקפים על ידי בית הדין הרבני בירושלים.

לפי פסק דין של בג"ץ יש להכיר בנישואים של אזרחים ישראלים שנערכו כנישואים אזרחיים בחו"ל באמצעות מיופי כוח, ללא נוכחות בני הזוג, בתנאי שנישואים כאלה הם חוקיים ומוכרים במדינה בה בוצעו (למשל אל סלוודור).

== בארצות הברית ==
המדינות טקסס, קולורדו, קליפורניה ומונטנה הן המדינות היחידות בארצות הברית המתירות לקיים נישואים באמצעות שליח, כאשר רק מונטנה מאפשרת ששני בני הזוג לא יהיו נוכחים בטקס (ובלבד שאחד מהם הוא תושב המדינה או משרת בכוחות המזוינים של ארצות הברית). לרוב מדובר בנישואים כאשר אחד מבני הזוג משרת בצבא, או חתונות של מהגרים. 

בראשית המאה ה-20 התקיים מנהג במסגרתו שלחו גברים מקליפורניה והוואי תמונות שלהם ליפן, על מנת להתחתן באמצעות שליח עם כלות מיועדות, ששלחו אף הן את תמונותיהן לארצות הברית. הדבר אפשר לאשת האיש ("Picture Bride") להגר לארצות הברית כאשה הנשואה לאזרח אמריקאי.

== קישורים חיצוניים ==

* [http://www.proxymarriages.net/?page_id=173 History of Proxy Marriage]
* [http://www.uniset.ca/other/art/32HarvLRev473.html Ernest G. Lorenzen, "Marriage By Proxy and the Conflict of Laws" (1932)]

==הערות שוליים==

קטגוריה:נישואים
צעצוע של סיפור: ההסתבכות

צעצוע של סיפור: ההסתבכות (באנגלית: !Toy Story of Terror, בתרגום חופשי: "צעצוע של סיפור האימה") הוא סרט טלוויזיה קצר שהופק על ידי פיקסאר והופץ על ידי חברת וולט דיסני. הסרט מתרחש לאחר אירועי צעצוע של סיפור 3.

== תקציר העלילה ==
עלילת הסרט מתרחשת בליל כל הקדושים. בסרט, נוסעים חבורת הצעצועים במכונית ורואים סרט אימה. לפתע, המכונית מתקלקלת ובוני ואמה נאלצות לשכון במלון דרכים קטן באריזונה יחד עם הצעצועים, ובמלון הצעצועים נחטפו על ידי האיגואנה של מנהל המלון ורק ג'סי יכלה להציל אותם, בעזרתו של קומבט קארל היא הצליחה להציל את וודי ממכירה ולגרום לאמה של בוני לגלות את התוכנית האמיתית של מנהל המלון ולהחזיר את הצעצועים לבוני.

== מדבבים ראשיים ==

*טום הנקס / דרור קרן - שריף וודי
*טים אלן / אלון נוימן - באז שנות-אור
*ג'ואן קיוזאק / נועה גורן - ג'סי
*קארל ות'רס / עודד מנסטר - קארל הקרבי וקארל הקרבי ג'וניור
*סטפן טובולוסקי / דודו ניב - רון המלונאי
*טימותי דלטון / אוהד שחר - מר קיפודי
*וואלאס שון / ליאור זוהר - רקס
*דון ריקלס / דב רייזר - מר ראש תפוד
*קריסטן שאל / לורן סביר - טריקסי
*קייט מקינון / עדי ארד - חתולת פז
*לורי אלן / חגית דסברג - אמא של בוני
*פיטר סון / שרון כהן - טרנזיטרון
*אמילי האן / בר סביר - בוני

== הפצה ==
הספיישל קיבל ביקורות גבוהות, עם ציון של 93% מתוך Rotten Tomatoes המבוססות על 15 ביקורות, וציון של 79% מתוך Metacritic המבוססות על 8 ביקורות.

== קישורים חיצוניים ==
* 

* 

==הערות שוליים==

קטגוריה:סרטים אמריקאיים
קטגוריה:סרטי מפלצות
קטגוריה:סרטי 2013
קטגוריה:סרטי אנימציה ממוחשבת
קטגוריה:דיסני: סרטי הנפשה
קטגוריה:סרטי קומדיה
קטגוריה:סרטי קומדיה מונפשים
קטגוריה:סרטים קצרים
קטגוריה:צעצוע של סיפור
קטגוריה:סרטי טלוויזיה אמריקאיים
קטגוריה:ABC: תוכניות וסדרות
קטגוריה:ספיישלים טלוויזיוניים של ליל כל הקדושים
קטגוריה:ספיישלים טלוויזיוניים אמריקאים
החוק האשורי

החוק האשורי מהמאה ה-12 לפני הספירה, נכתב באכדית. בעקרונותיו היה דומה לחוקי שומר ולחוקי בבל , אף שעונשיו על עבירות היו חריפים יותר. העותק הראשון של החוקים שנחשף, מתוארך למלכותו של תגלת-פלאסר הראשון, התגלה במהלך החפירות של אגודת המזרח הגרמנית (1903-1914) ופורסם בשנות ה-20 של המאה ה-20. מספר חרסים המכילים אסופות חוק אשוריות מקוטעות נמצאו ופיענוחם פורסם בשנות ה-30 של המאה ה-20. עונשים כמו חיתוך האוזניים והאף היו מקובלים, כפי שהיה גם בחוקי חמורבי שחוברו כמה מאות שנים לפני כן. רוצח נענש על ידי משפחת הנרצח שהייתה רשאית להחליט גם על עונש מוות עבורו.

חרס A דן בנושאי נישואין ונשים, חרס B דן בנושאי קניין, חרס C ו-G דנים בנושאי עבדים, שיעבוד בעקבות חוב, משמורת וגנבה. חרס E דן בנושא בגידה, חרס M דן בחוק הימי, חרס N בהאשמות שווא וחרס O בנושאי ירושה.

אשור
קטגוריה:אשור
משאבת סילוק שפכים

משאבת סילוק שפכים או משאבה ניקוזית (מופיעה בשמות מסחריים שונים: סילוקית, ניקוזית ועוד) היא כלי ממשפחת המשאבות הסניטריות, המותאמות לסילוק ניקוז שפכים ביתיים מבתי שימוש, מקלחות וכיורים, ומשמש פתרון למרתפים הנמצאים מתחת מפלס מערכת הביוב העירונית, וכן במקומות בהם לא נעשתה תשתית התחברות למערכת הביוב.

==תיאור==
משאבת סילוק השפכים עשויה מיכל פלסטי קומפקטי המותקן מאחורי אסלה, לצד האסלה או מתחת לכיור. המיכל אטום לנזילות וריחות, ובתוכו מורכבת משאבה טבולה, בעלת סכיני ריסוק טוחנים. למכשיר שלשה פתחי כניסה, האחד בעל קוטר רחב לחיבור האסלה על ידי שרוול, ושתיים בעלי קוטר קטן יותר משני צידי המיכל לחיבור כיור, מקלחת או אמבט. פתח סניקה עילי משמש לסילוק המים והשפכים המרוסקים למערכת הביוב הראשית.

המכשיר מופעל אוטומטית כאשר הוא מתמלא מים על ידי מצוף פנימי, ופעולתה נפסקת בסיום פעולת הדחיסה במשאבה. בצנרת המכשיר מותקן שסתום אל-חוזר למניעת הצפות ומים חוזרים בזמן פירוקו. בסילוקית של יצרן אחר, מסלק השפכים מופעל על ידי חיישן גובה פנאומטי המפעיל את המשאבה רק כאשר מפלס המים עולה לגובה המכוון מראש וזאת לאחר פתיחת ברז, שימוש במקלחת או הדחת מיכל ההדחה. משאבות סילוקית מסוג מסוים יכולות לדחוף ולעלות את השפכים לגובה של 11 מטר ולמרחק אופקי של עד 100 מטר ללא שיפוע.

==השימוש במכשיר בשבת==
בשימוש במכשיר כל שימוש במים בשירותים עלולה להפעיל משאבה חשמלית, על כן השימוש בה אסור על פי ההלכה בשבת. פתרון לכך מציע מכון צומת, בהתקנת מנגנון המשלב 'המשכת מצב', אשר בשבת (בלבד) מפעיל את המשאבה מדי 7 דקות (ניתן לשנות את מרווחי ההשעיה) למשך זמן קצרצר, ללא תלות במנגנון ההפעלה (פרסוסטט). אם אין צורך בפעולת המשאבה, היא תפסיק את פעולתה מיד. אם המיכל מלא ויש צורך בשאיבה - הפעולה תימשך עד שכל המים יעלו לצנרת הביוב ואז תיפסק מאליה. כך, שהאדם המשתמש בשירותים או בכיור אינו מפעיל את המשאבה, ואף לא גורם להפעלתה אלא תורם להמשיך את פעולתה המתרחשת ממילא בכל מחזור. לדברי אנשי המכון, פתרון זה כשר למהדרין, וללא צורך להיסתמך על היתר הגרמא אשר נועד רק למצבים המוגדרים בהלכה 'שעת הדחק'.

==הערות שוליים==

קטגוריה:בתי שימוש
קטגוריה:שרברבות
קטגוריה:כלים סניטריים
סילוק שפכים
צעצוע של סיפור: הזמן שנשכח

צעצוע של סיפור: הזמן שנשכח (באנגלית: Toy Story That Time Forgot) הוא סרט טלוויזיה קצר שהופק על ידי פיקסאר והופץ על ידי חברת וולט דיסני. הסרט שודר בטלוויזיה ב-2 בדצמבר 2014 לכבוד חג המולד.

==תקציר העלילה==
עלילת הסרט מתרחשת בתקופת החגים הנוצרית, טריקסי נורא עצובה מכיוון שבזמן המשחק בוני לא מתייחסת אליה כאל דינוזאור. מאוחר יותר בוני לוקחת את טריקסי, שריף וודי, באז שנות-אור, רקס, ואת קישוט החג המלאכית קיטי לביתו של חברה הטוב מייסון על מנת לשחק ביחד. אולם לבסוף בוני זורקת את הצעצועים אל חדר המשחקים של מייסון ומצטרפת אליו למשחק וידאו.

הצעצועים של בוני חוקרים את חדר המשחקים ומגלים שהוא נשלט בידי ה"באטלזאורים", צעצועי לחימה מגניבים שמייסון קיבל לחג המולד, והמנהיגים שלהם רפטילוס מקסימוס והכומר. טריקסי מתלהבת מהם מתקשרת איתם בתור דינוזאורית. היא ורקס הוכתרו כלוחמים, ונאלצו לקחת את וודי ובאז בתור אסירים. רפטילוס וטריקסי נהיו קרובים זה בזה אולם מתגלה שהבאטלזאורים עדיין לא שוחקו והם לא יודעים מה זה להיות צעצועים. לצערה של טריקסי הצעצועים האחרים של טריקסי הותקפו בזירה, וודי ובאז הובאו לזירת הלחימה, אולם טריקסי הגנה עליהם. הכומר גילה את השם "בוני" על רגלה של טריקסי והאשים אתה בבגידה. טריקסי ברחה ורפטילוס נאלץ לרדוף אחריה, היא מראה לו את הקופסה שלו אשר גורמת לו לכעוס.

בזירה, הכומר השתלט על הרובוט שקיבל רקס ואילץ אותו להוציא את וודי ובאז להורג. הם מבינים שהכומר פוחד ממייסון והמצב שלהם כצעצועים. כאשר מייסון מרוכז במשחקי הווידאו, הכומר שולט בבאטלזאורים ובחדר המשחקים כולו. הכומר מנסה להשמיד וודי, באז והמלאכית קיטי. בחדר השינה של מייסון, רפטילוס ניסה למנוע מטריקסי לכבות את משחק הווידאו. היא משכנעת אותו "להיכנע" לילד שלו בשביל זמן המשחק שיעשה אותו למה שהוא רוצה, ורפטילוס כיבה את המשחק. כאשר מייסון מצא את רפטילוס, בוני שיחקה איתו, דבר ששכנע את מייסון לעשות את אותו הדבר. הילדים חזרו לחדר המשחקים תוך שוודי ובאז ניצלו, הם שיחקו בבאטלזאורים ובכל יתר הצעצועים בכל מיני דברים. רפטילוס כינה את החוויה "מרהיבה".

בחזרה לחדרה של בוני, טריקסי מספרת לכל הצעצועים שהיא "הדינוזאור של בוני", והיא שמחה על כל מצב שבוני תתן לה. באותו לילה בחדרו של מייסון, רפטילוס שמח על השם שמייסון נתן על ידו וציפה לראות את טריקסי בשעת המשחקים הבאה.

==מדבבים ראשיים==

*טום הנקס/דרור קרן - שריף וודי
*טים אלן/אלון נוימן - באז שנות-אור
*קריסטן שאל/לורן סביר - טריקסי, בובה בדמות טריצרטופס
*קווין מק'קיד/אסף פריינטא - רפטילוס מקסימוס
*סטיב פורסל/אמנון וולף - הכומר
*ג'ואן קיוזאק/נועה גורן - ג'סי
*טימותי דלטון/אוהד שחר - מר קיפודי
*וואלאס שון/ליאור זוהר - רקס
*דון ריקלס/דב רייזר - מר ראש תפוד
*לורי אלן/חגית דסברג - אמא של בוני
*אמילי האן/בר סביר - בוני
*אר.סי. קופ/נעם פרנק - מייסון
*אמה הודאק/עלמה כהן - המלאכית קיטי

==הפצה==
הספיישל קיבל 6.79 מיליון צופים, וזכה לביקורות אהובות מהמבקרים. בערוץ דיסני, הסרט קיבל 3.27 מיליון צופים וזכה לסדרה הנצפית ברשת באותו לילה.

==קישורים חיצוניים==
* 

* 

==הערות שוליים==

קטגוריה:סרטים אמריקאיים
קטגוריה:סרטי חג המולד
קטגוריה:סרטי דינוזאורים
קטגוריה:סרטי 2014
קטגוריה:סרטי אנימציה ממוחשבת
קטגוריה:דיסני: סרטי הנפשה
קטגוריה:סרטי קומדיה
קטגוריה:סרטי קומדיה מונפשים
קטגוריה:סרטים קצרים
קטגוריה:צעצוע של סיפור
קטגוריה:סרטי טלוויזיה אמריקאיים
קטגוריה:ABC: תוכניות וסדרות
קטגוריה:ספיישלים טלוויזיוניים של חג המולד
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
אדוארד, נסיך אנהלט

אדוארד, נסיך אנהלט (בגרמנית: Eduard Prinz von Anhalt; נולד ב-3 בדצמבר 1941) הוא ראש בית אסקניה, משפחה אשר שלטה בדוכסות אנהלט עד 1918.

== ביוגרפיה ==
פרידריך נולד ב-3 בדצמבר 1941 בטירת באלנשטדט, ליואכים ארנסט, דוכס אנהלט ולאדה שרלוטה פון סטפני-מארוויץ.

בשנת 1947 מת אביו במחנה ה-NKVD המיוחד מס' 2 (לשעבר מחנה הריכוז בוכנוואלד), בהיותו בשבי ברית המועצות, ואחיו פרידריך, נסיך הכתר של אנהלט ירש את תאריו. אולם, דודו אויגן, נסיך אנהלט טען שהוא צריך לקבל את ראשות הבית, מכיוון שיואכים ארנסט התחתן בנישואים מורגנטיים. בשנת 1963 מת אחיו פרידריך במינכן, לאחר שהיה מעורב בתאונת דרכים, ואדוארד ירש את תאריו.

אדוארד התגורר כמה שנים בארצות הברית, ועבד שם במספר משרות קמעונאיות, לפני שחזר לגרמניה בשנת 1967. הוא היה עיתונאי ובעל טור בעיתונים גרמניים רבים., ואף אירח תוכנית טלוויזיה. לאחר מכן, הפך לפרשן הטלוויזיה הגרמנית לאירועים המלכותיים. בשנת 1978 כתב אדוארד ספר על תולדות המשפחה.

בשל מאסרו של אביו במחנה ריכוז מ-1938 עד 1944, אבהותו של אדוארד נחקרה מעת לעת. בשנת 1990 אחותו הבכורה הנסיכה מריה אנטוינטה כינתה אותו "אחיה למחצה" לעיתונות, וטענה כי אביו היה היינריך הימלר. אדוארד הגיב על כך שזוהי פשוט מחלוקת בין אחים, וכי היא רוצה להכפיש את שמו. בשנת 1980 מת דודו אויגן, נסיך אנהלט ללא בנים, ובעקבות כך נשאר אדוארד הטוען היחידי לראשות הבית.

באפריל 1990 ניסה אדוארד לדרוש את נכסי המשפחה שהוחרמו על ידי שלטונות גרמניה המזרחית, אולם נכשל בתביעתו נגד העירייה, ורק בשנת 2002 הצליח לרכוש בחזרה את חלק מנכסי המשפחה.

באוגוסט 2010 הכריז אדוארד על אירוסיהם הקרבים של הנסיך ויליאם מוויילס וקייט מידלטון, אף שדובר של משפחת המלוכה הבריטית הכחיש את טענתו של אדוארד, האירוסים אכן הוכרזו כמה חודשים לאחר מכן.

באותה שנה הכריז אדוארד על ביטול החוק הסאלי בבית אסקניה, ומשום כך לאחר מותו תירש בתו יוליה קתרינה את ראשות הבית.

==משפחתו==
ב-21 ביולי 1980 התחתן אדוארד עם קורין קרנליין, ממנה נולדו לו 3 בנות:
* יוליה קתרינה, נסיכת אנהלט (נולדה ב-1980), התחתנה עם מארק בראנט
* יוליה אייליקה, נסיכת אנהלט (נולדה ב-1985), התחתנה עם פביאן הארט
* יוליה פליציטס, נסיכת אנהלט (נולדה ב-1993)

== אילן יוחסין ==

==קישורים חיצוניים==

== הערות שוליים ==

קטגוריה:נסיכים גרמנים
קטגוריה:בית אסקניה
קטגוריה:גרמנים שנולדו ב-1941
ריצ'רד איסטון

ג'ון ריצ'רד איסטון (באנגלית: John Richard Easton; 22 במרץ 1933 – 2 בדצמבר 2019) היה שחקן קנדי. היה מוכר בעיקר מהופעתו בתפקיד בריאן המונד בסדרת הטלוויזיה "האחים" של ה-BBC משנות השבעים של המאה העשרים.

==ביוגרפיה==
איסטון נולד במונטריאול שבקנדה, בנם של מרי לואיז ולאונרד אידל איסטון, מהנדס אזרחי. הוא החל לשחק בתיאטרון לילדים, ובגיל 17 עבר לאוטווה להופיע בתיאטרון רפרטוארי. איסטון שיחק בהפקות תיאטרון אחדות ובסרטי קולנוע. 

ב-2002 כיכב איסטון בתפקיד הראשי בסדרה תיעודית בת שלושה חלקים של PBS על בנג'מין פרנקלין. בין 2005 ל-2011 הופיע בדמות בנג'מין פרנקלין בסדרה של פרסומות וקטעי וידאו על הבונים החופשיים שהופקו עבור הלשכה הגדולה של מסצ'וסטס A.F. & A.M.

ב-18 באוקטובר 2006, כשהופיע במחזה "חוף אוטופיה" מאת טום סטופארד בתיאטרון מרכז לינקולן, לקה בלבו והתמוטט. לבו פסק לפעום, והשחקן אית'ן הוק שהופיע לצדו הבין שנפילתו חמורה ושאל אם יש רופא בקהל, אחד מעובדי הבמה ניסה לבצע החייאה. אמבולנס הוזמן ואיסטון התאושש. הוא טופל לסידור הפרעת הקצב בלבו, וההצגה הועלתה אחרי עיכוב קצר.

ב-2008 נכלל שמו של איסטון בהיכל התהילה של התיאטרון האמריקני.

נפטר ב-2 בדצמבר 2019.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
|-
| 1983
|
| dir="ltr" | Young Warriors
| ברמן
|-
| 1989
| הנרי החמישי
| dir="ltr" | Henry V
| הקונסטאבל של צרפת שארל ד'אלברה
|-
| 1991
| רצח מן העבר
| dir="ltr" | Dead Again
| האב טימותי
|-
| 2000
| למצוא את פורסטר
| dir="ltr" | Finding Forrester
| פרופ' מתיוס
|-
| 2005
|
| dir="ltr" | Stealing Martin Lane
| אד
|-
| 2005
|
| dir="ltr" | It's About Time
| מר דוסון
|-
| 2005
|
| dir="ltr" | Pizza
| מר מיטשל
|-
| 2008
| חלון פנורמי
| dir="ltr" | Revolutionary Road
| מר גיבינגס
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 1971–1976
| האחים
| dir="ltr" | The Brothers
| בריאן המונד
| סדרת טלוויזיה
|-
| 1982
| דוקטור הו
| dir="ltr" | Doctor Who
| קפטן סטפלי
| סדרת טלוויזיה (4 פרקים)
|-
| 2002
| בנג'מין פרנקלין
| dir="ltr" | Benjamin Franklin
| בנג'מין פרנקלין
| מיני-סדרה
|}

===תיאטרון===
* "המלט" – קלאודיוס (1969, תיאטרון ליסאום
* "The Invention of Love" – אלפרד אדוארד האוסמן בגיל 77 (2001)
* "Noises Off" – סלסדון מאובריי (2001, התיאטרון המלכותי הלאומי)
* הנרי הרביעי חלק ראשון וחלק שני – הנרי הרביעי (2003, מרכז לינקולן)
* "חוף אוטופיה" – אלכסנדר בקונין / לאונטי איבייב / סטניסלב וורצל (2006, מרכז לינקולן)
* "Elling" – אלפונס (2010, הפקה בברודוויי)

===משחקי וידאו===
* Manhunt 2 – כלב שמירה (2007)
* Grand Theft Auto V – נייג'ל (2013)

==פרסים==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#B0C4DE" align="center"
! שנה || פרס || קטגוריה || סרט/תוכנית טלוויזיה/מחזה || תוצאה
|-
| 2001 || פרס טוני || השחקן הטוב ביותר בתפקיד ראשי || The Invention of Love || 
|-
| 2001 || פרס דרמה דסק || שחקן מצטיין במחזה || || 
|}

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:אישים זוכי פרס דרמה דסק
קטגוריה:זוכי פרס טוני
קטגוריה:קנדים שנולדו ב-1933
קטגוריה:קנדים שנפטרו ב-2019
אלברכט הראשון, נסיך אנהלט-צרבסט

אלברכט הראשון, נסיך אנהלט-צרבסט (בגרמנית: Albrecht I., Fürst von Anhalt-Zrebst; מת ב-17 באוגוסט 1316) היה נסיך גרמני מבית אסקניה והשליט השני של נסיכות אנהלט-צרבסט מ-1298 עד מותו.

== ביוגרפיה ==
אלברכט היה הבן הבכור של זיגפריד הראשון, נסיך אנהלט-צרבסט ואשתו קתרינה בירגרסדוטר מביילבו, בתו של העוצר השוודי בירגר יארל ואחותם של ולדמאר, מלך שוודיה ומגנוס השלישי, מלך שוודיה. בשנת 1290 ויתר אביו על תפקידו והפך לנזיר מטיף, ואלברכט ירש את נחלות אביו, הכוללות את הערים של דסאו וקתן. בשנת 1295 אלברכט קבע את מקום מגוריו בטירת קתן. 

בשנת 1291 הוא השתתף במצור על טירת הארלי נגד היינריך הראשון, דוכס בראונשווייג-גרובנהאגן מבית ולף, יחד עם קונרד, ראש המנזר של ניינבורג ובן דודו ברנהרד השני, נסיך אנהלט-ברנבורג. בשנת 1293 ביטל אלברכט את השימוש בפולביאנית (ונדית) כשפה רשמית בתחומי הנסיכות. בשנת 1307 רכש אלברכט את צרבסט מהענף הברנדנבורגי של בית אסקניה.

לאחר הרצח של אלברכט הראשון, מלך גרמניה מבית הבסבורג בשנת 1308, הוצע אלברכט על ידי גיסו ולדמאר, מרקיז ברנדנבורג למלך הרומאים, אולם לא הצליח להיבחר לתפקיד.

ב-17 באוגוסט 1316 מת אלברכט, ובניו אלברכט וולדמאר ירשו את נחלותיו.

== משפחתו ==
אלברכט התחתן עם ליוטגארד מהולשטיין-יצהו, בתו של הרוזן גרהרד, רוזן הולשטיין-יצהו, ממנה היו לו שני בנים:

* זיגפריד השני (מת ב-1307/1316).
* היינריך (מת ב-1317).

בשנת 1300 התחתן אלברכט בשנית עם אגנס מברנדנבורג-שטנדאל, בתו של קונרד, מרקיז ברנדנבורג-שטנדאל, ממנה היו לו חמישה ילדים:

* אלברכט השני, נסיך אנהלט-צרבסט (1306–1362).
* אגנס (מתה ב-1352), התחתנה עם אולריך השני, רוזן לינדאו-רופין.
* ולדמאר הראשון, נסיך אנהלט-צרבסט (מת ב-1368).
* יודית, התחתנה עם אלברכט, רוזן רגנשטיין.
* מתילדה (מתה ב-1342), התחתנה עם ברנהרד השלישי, נסיך אנהלט-ברנבורג.

קטגוריה:נסיכי אנהלט-צרבסט
קטגוריה:בית אסקניה
קטגוריה:נפטרים ב-1316
היינריך הראשון, נסיך אנהלט

היינריך הראשון, נסיך אנהלט (בגרמנית: Heinrich I., Fürst von Anhalt; 1170 – 1252), חבר בית אסקניה, ורוזן אנהלט בין השנים 1212–1218, ולאחר מכן נסיך אנהלט עד מותו.

== ביוגרפיה ==
היינריך נולד בשנת 1170, והיה הבן הבכור של ברנהרד, רוזן אנהלט ובריגיטה מדנמרק, בתו של קנוט החמישי, מלך דנמרק. אביו קיבל את דוכסות סקסוניה מהקיסר פרדריק ברברוסה אחרי הדחתו של הדוכס היינריך הארי מבית ולף בשנת 1180. לאחר מותו בשנת 1212, חילקו היינריך ואחיו את הנחלות: היינריך קיבל את נחלות המשפחה סביב באלנשטדט, שם הוא הקים את נסיכות אנהלט, בעוד אחיו הצעיר אלברכט ירש את דוכסות סקסוניה, שכללה את השטחים סביב ויטנברג ובלציג (מאוחר יותר דוכסות סקסוניה-ויטנברג), כמו גם את השטחים באזור לאוונבורג.
סמל האצולה של אנהלט, מהמאה ה-13
בתחילה היה היינריך תומך נאמן של בית הוהנשטאופן יורש העצר פרידריך השני, אם כי מאוחר יותר הוא תמך באופן זמני בקיסר אוטו הרביעי מבית ולף, בעקבות סכסוך עם הארכיבישופים של מגדבורג. בשנת 1215, הוא נטל לעצמו את התואר "הנסיך", ולאחר מותו של אוטו בשנת 1218 הוא קיבל את התואר באופן רשמי. משנת 1220 שימש היינריך כאפוטרופוס לבניו של בן דודו אלברכט השני, מרקיז ברנדנבורג, יחד עם הארכיבישוף אלברכט הראשון מקאפרנבורג ואחיו, אלברכט הראשון, דוכס סקסוניה.

היינריך תמך בקיסר פרידריך השני, במהלך המרד של בנו היינריך השביעי, מלך סיציליה ומלך גרמניה בשנת 1234, כמו גם במערכותיו באיטליה נגד הליגה הלומברדית, השתתפות במצור על ברשיה בשנת 1238. עם שובו לגרמניה הוא היה מעורב בסכסוך בין ארכיבישוף מגדבורג ווילברנד פון קפרנברג עם בני דודיו האסקניים, מרקיזי ברנדנבורג, שבהם נהרסו אחוזות ניינבורג על ידי חיילי אוטו השלישי, מרקיז ברנדנבורג בשנת 1242. שני הצדדים התפייסו בשנת 1245, בתיווכו של אוטו הראשון, דוכס בראונשווייג-לינבורג, שחיתן את בתו מטילדה, אחיינית של מרקיזי ברנדנבורג, עם בנו הבכור של היינריך, היינריך השני.

חלוקת אנהלט בין בניו של היינריך
לפני מותו, בשנת 1245 ציווה היינריך לחלק את נסיכות אנהלט בין בניו: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט, בעוד בניו הצעירים הוסמכו לכמורה, ואכן לאחר מותו של היינריך ב-1252, חולקה הנסיכות בין בניו. צאצאיו שלטו בדוכסות אנהלט עד 1918.

== משפחתו ==
בשנת 1211 התחתן היינריך עם אירמגרד מתורינגיה, בתו של הרמן הראשון, רוזן תורינגיה, ממנה היו לו אחד עשר ילדים:
* היינריך השני, נסיך אנהלט-אשרסלבן (1215–1266)
* יודית (מתה ב-1277), התחתנה עם ניקולאוס הראשון, הלורד של ורלה
* סופיה (מתה ב-1272), התחתנה עם אוטו הראשון, דוכס מראניה, ולאחריו התחתנה עם זיגפריד, רוזן רגנשטיין, ולאחריו התחתנה עם אוטו, רוזן האמרסלבן
* ברנהרד הראשון, נסיך אנהלט-ברנבורג (1218–1287)
* אלברכט (מת ב-1245)
* הרמן (מת ב-1289)
* מגנוס (מת ב-1264)
* אוטו (מת ב-1246)
* זיגפריד הראשון, נסיך אנהלט-צרבסט (1230–1298)
* הדוויג (מתה ב-1259), התחתנה עם בולסלאב השני, דוכס שלזיה
* גרטרוד (מתה ב-1275)

==קישורים חיצוניים==

קטגוריה:נסיכים גרמנים
קטגוריה:בית אסקניה
קטגוריה:ילידי 1170
קטגוריה:נפטרים ב-1252
N.E.R.D

N.E.R.D (ראשי תיבות בדיעבד של No-one Ever Really Dies, אף אחד לעולם לא באמת מת) היא להקת היפ הופ ורוק אמריקאית, שהוקמה בווירג'יניה ביץ' שבווירג'יניה בשנת 1999.

טדי ריילי החתים את המפיקים פארל ויליאמס וצ'אד הוגו על חוזה בחברת וירג'ין רקורדס, כצמד "הנפטונז". לאחר הפקת כמה שירים לכמה אמנים במהלך סוף שנות ה-90, הצמד יצר את הלהקה עם שי היילי כפרויקט צדדי של "הנפטונז" ב-1999. אלבום הבכורה של N.E.R.D, "...In Search Of", מכר 603,000 עותקים בארצות הברית והיה לאלבום זהב בארצות הברית. האלבום השני של הלהקה, Fly or Die, מכר 412,000 עותקים בארצות הברית, אך הופץ ב-500,000 יחידות, דבר שמאשר את התואר "אלבום זהב".

בשנת 2005, החוזה של N.E.R.D עם Virgin Records הסתיים והלהקה התפרקה. שלוש שנים מאוחר יותר, הלהקה התאחדה תחת חברת Star Trak Entertainment, חברת בת של אינטרסקופ רקורדס שהוקמה על ידי ויליאמס והוגו. האלבום השלישי של הלהקה, Seeing Sounds, פורסם בשנת 2008, ונמכר רק ב-80,000 עותקים בשבוע הראשון שלו. האלבום העוקב, Nothing, יצא בשנת 2010.

N.E.R.D החלה לפרסם באוקטובר 2017 לאחר שלא נשמעה הרבה מאז הוצאת האלבום ב-2010, דבר שגרם למעריצים לשער שהלהקה עובדת על אלבום או פרויקט חדש. מאוחר יותר נחשף כי האלבום החדש שלהם ייקרא "No One Ever Really Dies", מה שהסביר את חידוש הפרסום שלהם ואושש את שמועות המעריצים. בתחילת נובמבר של אותה שנה, N.E.R.D פרסמה את הסינגל, הראשון מהאלבום, Lemon. הוכרז גם כי האלבום יכלול שיתופי פעולה עם אמנים רבים, ביניהם קנדריק לאמאר, אנדרה 3000, .M.I.A, פיוצ'ר, וייל, גוצ'י מיין, ריהאנה ואד שירן. אלבום זה יצא לאור ב-15 בדצמבר 2017.

== סגנון מוזיקלי ==
הסאונד של הלהקה מכיל בדרך כלל אלמנטים של רוק, פאנק והיפ הופ, והוא כולל גם R&B ופופ. הסאונד שלהם תואר גם כמכיל אלמנטים של היפ הופ אלטרנטיבי, פאנק רוק, ראפ רוק, היפ הופ נסיוני ואוונט פאנק. הם זכו לשבחים על השימוש הרב שלהם במוזיקה אלקטרונית, בס ופאנק, ואילו אחרים טענו כי הנפטונים לא מסוגלים לשלב בין R&B ורוק. תוכן המילים של N.E.R.D גרר אחר ביקורת. איאן כהן מפיצ'פורק כינה את יכולת הכתיבה של הלהקה "הרחק למטה ברשימת הדברים ש-N.E.R.D באמת טובה בהם". בנוסף, נמתחה ביקורת על ויליאמס על כתיבתו הבוטה והמינית.

== חברי הלהקה ==
* פארל ויליאמס – שירה, פסנתר, קלידים, תופים, כלי הקשה
* צ'אד הוגו – גיטרה מובילה, פסנתר, קלידים, סקסופון, גיטרה בס, גיטרה רית'ם, קולות רקע
* שי היילי – תופים, כלי הקשה, שירה

== דיסקוגרפיה ==
=== אלבומי אולפן ===
* 2002: 
* 2004: Fly or Die
* 2008: Seeing Sounds
* 2010: Nothing
* 2017: No One Ever Really Dies

== קישורים חיצוניים ==

* 

== הערות שוליים ==

קטגוריה:להקות היפ הופ אמריקאיות
קטגוריה:אמני אינטרסקופ רקורדס
קטגוריה:אמני וירג'ין רקורדס
רציתי

"רציתי" הוא שיר שהוקלט על ידי הזמרת הישראלית עדן בן זקן, מתוך אלבום האולפן השלישי שלה, לזאת שניצחה (2017). השיר יצא לאור ב-13 ביוני 2017, כסינגל השני מתוך האלבום, בהוצאת חברת התקליטים NMC יונייטד אנטרטיינמנט.

השיר הגיע למקום החמישי ברדיו אמצע הדרך, הרביעי בגלגלצ, והשני במדיה פורסט.

== רקע וכתיבה ==
השיר נכתב, הולחן והופק על ידי דולב רם ופן חזות. השיר הוא בסגנון הפופ והים-תיכוני, אשר מילותיו עוסקות בכמיהותיה של בן זקן ובדברים אשר הייתה רוצה שיקרו לה, לבן זוגה ולזוגיות שלהם.

בסמוך לצאתו כסינגל, עלה השיר לרשת הזרמת המדיה ספוטיפיי.

== רמיקס ==
לשיר יצא רמיקס רשמי אותו יצרו יונתן הרלב וגולן מלכה. הרמיקס עלה לערוץ היוטיוב של בן זקן ב-9 ביולי 2017, וזכה להצלחה נאה, כאשר מונה הצפיות שלו עומד על למעלה מ-300 אלף צפיות.

הרמיקס אף הועלה לרשתות הזרמת המדיה בסמוך לצאתו.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בן זקן ב-13 ביוני 2017. הקליפ עוסק במערב הפרוע, ובו נראים אנשים לבושים בבגדי בוקרים. לאורכו של הקליפ שרה בן זקן שרה בתוך בר, ואנשים רוקדים לצלילי שירתה

נכון לספטמבר 2019, מונה הצפיות של הקליפ עומד על כ-22 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
לסיכו

לוגו חברת לסיכו הקודם
אירי גורר קרון פיזור רבד תוצרת Faccs סלובני]]
קבוצת לסיכו בע"מ היא חברה ציבורית ישראלית העוסקת בהקמת תשתיות, זכיינות ותחזוקה בתחומי צנרת, רכבות, אנרגיה ואחרים. לסיכו היא חברה ציבורית בשליטת משפחות לשמן וסידי, ומניותיה נסחרות בבורסה לניירות ערך בתל אביב משנת 2017.

==אודות החברה==
החברה הוקמה ב-1969 על ידי שלמה לשמן. בשנות ה-70 הצטרפו לניהול החברה יחיאל לשמן ויהודה לשמן, בניו של שלמה, וגם יצחק סידי. היום בין בעלי השליטה נמצאים גם דור השלישי של המשפחה: איל לשמן (בנו של יחיאל), ראובן לשמן (בנו של יהודה) וערן סידי (בנו של יצחק סידי). בשנות ה-90 החלה לבצע עבודות תשתית עבור רכבת ישראל, בין השאר שדרוג מסילת הירקון בין ראש העין לתל אביב, על מנת לחדש את הפעלת רכבות הנוסעים עליה.

לחברה חוזה בלעדי עם חברת נתיבי ישראל לביצוע הנחת מסילות רכבת.

==חברות בת==
* א.ל.א תשתיות לאיכות הסביבה - בבעלות לסיכו ואלקו
* אורמידן
* לסיכו ייזום
* לסיכו בניה
* לסיכו צנרת תהליכית
* פולדמיר בניין
* לסיכו ק.ר. (.Lesico Inc) - החברה הוקמה ב-2018 ופועלת בארצות הברית
* לסיכו טכנולוגיות

==פרויקטים בולטים==
* הנחת מסילות ברזל (מבנה עליון ו-Slab Track) בפרויקטים של חברת נתיבי ישראל להקמת מסילת העמק, מסילת עכו - כרמיאל ומסילת השרון כחלק משותפות סולל בונה, לסיכו ובאנבאו.
* הקמת מגדל הצנרת להולכת הקיטור בתוך מגדל בתחנת כוח סולארית באשלים.
* התקנה ותחזוקת טורבינות כח של חברת מיצובישי בתחנת הכוח של או.פי.סי אנרגיה.
* עבודות במסגרת פרויקט החשמול של רכבת ישראל.

== קישורים חיצוניים ==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1969
לומברדיה הגדולה

האקסרכיה הביזנטית של רוונה במרכז, בקלבריה ובדרום אפוליה, לומברדיה הקטנה בדרום והאקסרכיה הביזנטית של אפריקה באיי סיציליה, סרדיניה וקורסיקה.|טקסט=]]
לומברדיה הגדולה או לנגוברדיה הגדולה (בלטינית: Langobardia maior) היה בתחילת ימי הביניים שם השטח בשליטה לומברדית בצפון איטליה, במישור הפדני ובטוסקנה. היו כלולים בו לומברדיה עצמה, הדוכסויות פריולי וטרנטו וכן טוסקנה שגבלה מדרום עם נחלת פטרוס הקדוש. עיר הבירה הייתה העיר פאביה. אחרי כיבוש ממלכת לומברדיה על ידי קרל הגדול בשנת 774 סופחה לומברדיה הגדולה לאימפריה הקרולינגית.

== היסטוריה ==
בשנת 568 בהגיעם לפריולי, כבשו הלומברדים מידי הביזנטים את רוב השטח מדרום להרי האלפים, אולם בהתחלה הייתה אחיזתם בלתי אחידה. השטחים בשליטתם חולקו במושגי התקופה לשתי ישויות עיקריות:"לומברדיה הגדולה", בין האלפים לטוסקנה של היום, ו"לומברדיה הקטנה" שכללה את השטחים הדרומיים. בין שתי ישויות אלה עבר הפרוזדור הביזנטי שחיבר את האקסרכיה של רוונה עם רומא, דרך אורבייטו, קיוזי ופרוג'ה.

לומברדיה הגדולה הייתה מחולקת לדוכסויות ולנחלות מלכותיות בהנהגת גסטלדים. הדוכסות הלומברדית הראשונה, פריולי, הוקמה על ידי אלבוין ב-569.
בעקבותיה קמו בשנים 569–572 דוכסויות של ערים כבושות נוספות: צ'נדה, ויצ'נצה, ורונה, טרנטו, ברגמו, סן ג'וליו, פאביה, טורינו, אסטי, לוקה (טוסקיה). בשנים 574–584 שלטו הדוכסים הלומברדים שליטה בלתי מעורערת ושמרו על אוטונומיה רבה כלפי השלטון המרכזי של המלכים הלומברדים.

במאה השביעית בתוך לומברדיה הגדולה התהוו שלושה אזורים נפרדים:נאוסטריה במערב, אוסטריה במזרח וטוסקנה בדרום. אחרי נפילת הממלכה הלומברדית עברה השליטה בלומברדיה הגדולה לידי הפרנקים, אולם המבנה המדיני-מנהלי נשאר במקומו, כשהדוכסים הלומברדים הוחלפו על ידי רוזנים פרנקים.
לוריין קלי

לוריין קלי (באנגלית: Lorraine Kelly; נולדה ב-30 בנובמבר 1959) היא עיתונאית, שחקנית, מגישת טלוויזיה ודוגמנית עבר סקוטית.

==ביוגרפיה==
קלי נולדה בגלאזגו שבסקוטלנד. לאחר התיכון היא תכננה ללמוד אנגלית ורוסית באוניברסיטה, אך לאחר מכן ויתרה על כך על מנת להתחיל לעבוד בעיתון המקומי "East Kilbride News".

בשנת 1983 הצטרפה לצוות הערוץ של "BBC סקוטלנד", וב-1984 הצטרפה לחברת הטלוויזיה "TV-am" ככתבת בסקוטלנד, היא סיקרה בין היתר את האסון של טיסה 103 של פאן אמריקן.

בשנת 1990 החלה לשמש כמנחה של התוכנית "בוקר טוב בריטניה".

באירוויזיון 2003 ואירוויזיון 2004 הגישה את תוצאות הניקוד של הממלכה המאוחדת, בכך החליפה את המגיש קולין ברי, שכיהן בתפקיד שנים קודם לכן.

ב-2005 ו-2006 הנחתה את "Glenfiddich Spirit of Scotland Awards", טקס אנשי השנה הסקוטי, המוענק לאישים חשובים בסקוטלנד. 

ב-2007 ו-2009 הנחתה את טקס פרס באפט"א הסקוטי, וב-2014 אף זכתה בפרס על תרומתה לתעשיית הקולנוע וטלוויזיה. 

היא בעלת טור בעיתון סאן. היא פטרונית של ארגון הצדקה "Worldwide Cancer Research".

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה סקוטיות
קטגוריה:דוגמניות סקוטיות
קטגוריה:מנחות טלוויזיה בריטיות
קטגוריה:עיתונאיות בריטיות
קטגוריה:בעלות טור
קטגוריה:קצינים במסדר האימפריה הבריטית
קטגוריה:פעילות למען זכויות להט"ב
קטגוריה:בריטיות שנולדו ב-1959
קטגוריה:בריטים שנולדו ב-1959
סגן הנשיא (סרט)

סגן הנשיא (באנגלית: Vice) הוא סרט אמריקאי ביוגרפי מסוגת קומדיה ודרמה שנכתב ובוים על ידי אדם מקיי ובכיכובם של כריסטיאן בייל כדיק צ'ייני, איימי אדמס, סטיב קארל, סם רוקוול, אליסון פיל וג'סי פלמונס בתפקידים משניים. העלילה מגוללת את עלייתו של צ'ייני ותשוקתו להפוך לסגן הנשיא החזק ביותר בהיסטוריה של אמריקה. זהו סרט הקולנוע השני המתאר את ממשלו של ג'ורג' וו. בוש, אחרי סרטו של אוליבר סטון,W. וזהו שיתוף הפעולה השלישי בין כריסטיאן בייל ואיימי אדמס, אחרי פייטר וחלום אמריקאי

הסרט הוכרז בנובמבר 2016, עם מקיי כבמאי. בייל לוהק לגלם את צ'ייני באפריל 2017. הצילומים החלו בספטמבר 2017. סגן הנשיא יצא לאקרנים בארצות הברית ב-25 בדצמבר 2018, בהפצת Annapurna Pictures.

הסרט היה מועמד לשישה פרסים בטקס פרסי גלובוס הזהב ה-76 כולל פרס גלובוס הזהב לסרט הטוב ביותר - קומדיה או מוזיקלי ופרס גלובוס הזהב לבמאי הטוב ביותר - סרט קולנוע, עם כריסטיאן בייל שזכה בפרס גלובוס הזהב לשחקן הטוב ביותר - סרט קומדיה או מוזיקלי. הסרט זכה בפרס אוסקר לאיפור ולעיצוב השיער הטובים ביותר.

== תקציר עלילת הסרט ==

הסרט מגולל את עלייתו של דיק צ'ייני והפיכתו מאיש עסקים ממולח לאיש החזק בממשל האמריקאי תחת נשיאותו של ג'ורג' וו. בוש ולסגן הנשיא החזק בתולדות ארצות הברית.

== צוות השחקנים ==

== קישורים חיצוניים ==

* 
* 
ביקורות
* 
* 
* 
* 
* 
* 

== הערות שוליים ==

קטגוריה:סרטי 2018
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:זוכי אוסקר: האיפור ועיצוב השיער הטובים ביותר
קטגוריה:זוכי פרס פול סלבין
קטגוריה:דיק צ'ייני
קטגוריה:סרטים המבוססים על פיגועי 11 בספטמבר
קטגוריה:תיאורים תרבותיים של אוסאמה בן לאדן
קטגוריה:תיאורים תרבותיים של דיק צ'ייני
מריה קרולינה, ארכידוכסית אוסטריה

מריה קרולינה, ארכידוכסית אוסטריה (בגרמנית: Maria Karolina von Österreich; 8 באפריל 1801 - 22 במאי 1832) הייתה בתו של פרנץ השני, קיסר האימפריה הרומית הקדושה ואשתו של פרידריך אוגוסט, נסיך סקסוניה.

== ביוגרפיה ==
מריה קרולינה כנערה.
מריה קרולינה נולדה ב-8 באפריל 1801 בווינה, לפרנץ השני, קיסר האימפריה הרומית הקדושה ולמריה תרזה מנאפולי וסיציליה, בתם של פרננדו הראשון, מלך שתי הסיציליות ומריה קרולינה מאוסטריה.
היא התחנכה בקפדנות, והצטיינה בציור, כפי שניתן לראות ממספר סקיצות, וציורים בעפרונות צבע שנשמרו באוסטריה. בשנת 1804 קיבל אביה את התואר "קיסר אוסטריה", ובשנת 1806 הוא ויתר על התואר "קיסר האימפריה הרומית הקדושה".

ב-7 באוקטובר 1819 היא התחתנה עם פרידריך אוגוסט, נסיך סקסוניה, בנם של מקסימיליאן, נסיך הכתר של סקסוניה וקרולינה, נסיכת פארמה, בדרזדן, אולם לא היו להם ילדים. מריה קרולינה הייתה מתוקה ונעימה, אולם היא סבלה מאפילפסיה, וההתקפות היו כל כך תכופות, כך שהיא בקושי הייתה מסוגלת למלא את חובותיה כנסיכת הכתר. הם גם השפיעו לה על קשר הנישואין, ופרידריך אוגוסט לא היה נאמן לה מספר פעמים. מאחת הפרשיות הללו נולד לו בן מחוץ לנישואים, המוזיקאי תאודור אוהלינג. ב-22 במאי 1832 מתה מריה קרולינה בטירת פילניץ בדרזדן, כתוצאה מהתקף אפילפטי.

== אילן יוחסין ==

==קישורים חיצוניים==

* 

== הערות שוליים ==

קטגוריה:בית הבסבורג
קטגוריה:וינה: אישים
קטגוריה:נפטרים מאפילפסיה
קטגוריה:גרמניות שנולדו ב-1801
קטגוריה:גרמנים שנולדו ב-1801
קטגוריה:נפטרות ב-1832
לומברדיה הקטנה

איטליה בשנת 616, שנת מותו של מלך הלומברדים, אגילולף: מחולקת בין לומברדיה הגדולה בצפון, [[האקסרכיה של רוונה הביזנטית באמצע, בקלבריה ובדרום אפוליה, לומברדיה הקטנה בדרום, האקסרכיה הביזנטית של אפריקה באיי סיציליה, סרדיניה וקורסיקה]]
לומברדיה הקטנה או לנגוברדיה הקטנה (בלטינית: Langobardia Minor) היה השם שניתן בתחילת ימי הביניים לשטח בשליטת הלומברדים במרכזו ודרומו של חצי האי האיטלקי, שהשתייכו בעיקר לדוכסויות ספולטו ובנוונטו. אחרי כיבוש הממלכה הלומברדית על ידי קרל הגדול בשנת 774 לומברדיה הקטנה נותרה בשליטה לומברדית.

==היסטוריה==
בשנת 568 בהגיעם לפריולי, כבשו הלומברדים מידי הקיסר הביזנטי יוסטינוס השני את מרבית השטח מדרום להרי האלפים. בהתחלה אחיזתם לא הייתה החידה. השטחים הכבושים חולקו לפי מושגי התקופה לשתי ישויות חשובות: לומברדיה הגדולה - מהאלפים לטוסקנה של ימינו, ולומברדיה הקטנה, שכללה במאה השישית את השטחים הכבושים מדרום לפרוזדור שחיבר את האקסרכיה הביזנטית של רוונה עם רומא וחצה את חבלי מארקה ואחר כך אומבריה דרך הערים אורבייטו, קיוזי ופרוג'ה.

בעוד שלומברדיה הגדולה התפצלה לדוכסויות רבות ולנחלות מלכותיות בראשות גסטלדים, לומברדיה הקטנה ידעה לכל אורך שלטון המלכים הלומברדים (774-568) יציבות מנהלית ניכרת, כשהייתה מחולקת רק לשתי דוכסויות: ספולטו ובנוונטו שנוצרו מיד אחרי הגעת הלומברדים בשנות ה-570.
הדוכסים הלומברדים הראשונים באזור היו פרואלד הראשון בספולטו וזוטון בבנוונטו. בהתחלה הם השתלטו על האזורים הפנימיים והשאירו לביזנטים את השליטה על החופים. רק יותר מאוחר בימי המלך אגילולף (591-616) התפשטו הלומברדים גם אל החופים והשתלטו על כל החוף האדריאטי בין אוטרנטו למבצר הביזנטי אנקונה, על חופי הים היוני והים הטירני. עם זאת לא צלחה דוכסות בנוונטו לכבוש באופן קבוע את נאפולי, את סלנטו ואת הקצה של קלבריה (מדרום לקוזנצה ולקרוטונה), אף לא את רומא וסביבתה.

קטגוריה:לומברדיה
מריה אנה, נסיכת בוואריה (1805–1877)

מריה אנה, נסיכת בוואריה (בגרמנית: Maria Anna von Bayern; 27 בינואר 1805 - 13 בספטמבר 1877) הייתה בתו של מקסימיליאן הראשון יוזף, מלך בוואריה ואשתו של פרידריך אוגוסט השני, מלך סקסוניה.

== ביוגרפיה ==
סופי ולודוביקה).]]
מריה אנה נולדה ב-27 בינואר 1805 במינכן, למקסימיליאן הראשון יוזף, מלך בוואריה ולקרולינה מבאדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט, והייתה התאומה הזהה של סופי, נסיכת בוואריה, אמם של פרנץ יוזף הראשון, קיסר אוסטריה ומקסימיליאן הראשון, קיסר מקסיקו.

ב-24 באפריל 1833 התחתנה מריה אנה בדרזדן עם פרידריך, נסיך הכתר של סקסוניה, אשר אחיו יוהאן, נסיך סקסוניה היה נשוי לאחותה אמליה, אולם לא היו להם ילדים. בשנת 1836 עלה בעלה פרידריך לשלטון, בעקבות מות דודו, אנטון, מלך סקסוניה, מה שהפך אותה למלכה. בשנת 1854 מת בעלה, וב-13 בספטמבר 1877 מתה מריה אנה בדרזדן, בגיל 72.

== אילן יוחסין ==

== קישורים חיצוניים ==

* 

קטגוריה:בית ויטלסבאך
קטגוריה:גרמניות שנולדו ב-1805
קטגוריה:גרמנים שנולדו ב-1805
קטגוריה:נפטרות ב-1877
קזקה

קזקה (KAZKA)&#x20;היא להקת פופ אוקראינית, שמנגנת בסגנון אינדי פופ עם אלמנטים של אלקטרו-פולק – שילוב של מוזיקה עממית אוקראינית עם מוזיקת פופ אלקטרונית. הלהקה קיבלה את תואר "תגלית השנה" של פרסי YUNA, את פרס "השמות חדשים" של זולוטה ז'אר פטיצה, ו"ישר הפופ הטוב" ו"שיר הבכורה הטוב" של תחנת הרדיו קראיינה אף אם. בשנת 2018 הצטרף אליה דמיטרו מזוריאק. המפיק המוזיקלי של הלהקה הוא יורי ניקיטין, בעל חברת מאמאמיוזיק.

== היסטוריה ==
ב־2014, הסולנית לעתיד אולכסנדרה זריצקה השתתפה בעונה הרביעית של "הולוס קראייני", הגרסה האוקראינית של התוכנית דה וויס.

ב־2017 זריצקה הקימה את הלהקה עם מיקיטה בודש, שמנגן בגיטרה ובקלידים ועושה את העיבודים. השם מגיעה מהמילה האוקראינית казка, מעשייה.

הלהקה הוציאה את השיר הראשון שלה "סוויאטה" (Свята) ב־1 במרץ 2017. שם השיר דו־משמעי: באוקראינית פירושו גם "חגים" וגם "קדושה", ושתי המשמעויות מופיעות במילים ("אמא, בחגים לא הייתי קדושה"). השיר היה להיט מיידי והושמע רבות בתחנות רדיו באוקראינה. השיר לווה בקליפ בבימויו של סרהיי טקצ'נקו. הקליפ המינימליסטי מציג את חברי בתאורה אדומה והבזקים של סמלים שמזוהים עם מיתולוגיה סלאבית.

בהמשך שנת 2017, ההרכב השתתף בגרסה האוקראינית של X Factor. מאמן הלהקה בתוכנית היה אנדריי דנילקו (שהתפרסם בדמות הדראג "ורקה סרדוצ'קה"). על פי התוצאות של הקהל ההצבעה, הלהקה הודחה בפרק החמישי של התוכנית, אולם זמן קצר לאחר מכן היא הוציאה את הסינגל "דיווה" (Дива – "ניסים"), שהגיע מייד לצמרת מצעד ה־iTunes באוקראינה.

בתחילת 2018, ללהקה הצטרף דמיטרו מזוריאר, שמנגן בכלי נשיפה וכלי הקשה, החל מסופילקה (חלילית אוקראינית) ואוקרינה וכלה בטרמביטה וצימבלי. ב־10 בפברואר הלהקה השתתפה התחרות הקדם האוקראינית של אירוויזיון 2018, והגיעה למקום השישי.
אולכסנדרה זריצקה בפסטיבל MRPL City 2018 ב[[מריופול]]
ב־27 באפריל 2018 יצא האלבום המלא הראשון של הלהקה בשם KARMA. האלבום מכיל עשרה שירים – שלושה שכבר יצאו לפני כן כסינגלים, גרסת כיסוי לשיר של הלהקה הידועה סקריאבין, ושישה שירים חדשים. השיר "פלאקאלה" (Плакала – "בכתה") היה הראשון בשפה האוקראינית שהגיע לראש מצעד המוזיקה ב־YouTube במדינה; לפני־כן הגיעו למקום הראשון רק שירים ברוסית. בקיץ 2018 קזקה השתתפה בפסטיבלים ברחבי אוקראינה בערים קייב, חרקוב, ומריופול. לסיבוב ההופעות הצטרפו מתופף ושלוש זמרות ליווי.

השיר "פלאקאלה" הגיע לראש מצעדי הפזמונים באוקראינה ובבולגריה, ואף נכנס לרשימת ההשמעה בגלגלצ בישראל.

בפברואר 2019 ההרכב ניסה פעם נוספת את מזלו בקדם האוקראיני לאירוויזיון 2019 בתל אביב עם השיר Apart וסיים במקום השלישי. בעקבות סירובה של הזמרת מארוב שזכתה במקום הראשון לחתום על חוזה עם חברת השידור הציבורי הלאומית של אוקראינה (UA:PBC) שכלל בין היתר ביטול הופעות ברוסיה ומימון עצמי של המסע לתל אביב, הוצע ללהקת Freedom Jazz שסיימה במקום השני ולקזקה להחליף את מארוב ולייצג את אוקראינה, אך גם הם סירבו לחתום על החוזה ובסופו של דבר אוקראינה הודיעה על פרישתה מהתחרות.

== קישורים חיצוניים ==

* 

== הערות שוליים ==

קטגוריה:להקות אוקראיניות
זיגפריד הראשון, נסיך אנהלט-צרבסט

זיגפריד הראשון, נסיך אנהלט-צרבסט (בגרמנית: Siegfried I., Fürst von Anhalt-Köthen; סביב 1230 – 25 במרץ 1298), היה חבר בית אסקניה, והשליט הראשון בנסיכות אנהלט-צרבסט משנת 1252 עד מותו.

== ביוגרפיה ==
זיגפריד היה הבן הצעיר של היינריך הראשון, נסיך אנהלט ואירמגרד מתורינגיה, בתו של הרמן הראשון, רוזן תורינגיה. בשנת 1212 מת סבו ברנהרד, רוזן אנהלט, ואביו ירש את רוזנות אנהלט, ובשנת 1218 הועלה למעמד נסיך.

בשנת 1247 מת דודו היינריך ראספה, רוזן תורינגיה ללא יורשים, ובעקבות כך התערב זיגפריד במלחמת הירושה התורינגית. במהלך העימות, הנסיך הצעיר כבש את מחוז הפלטינית, אולם ויתר עליו מאוחר יותר לטובת היינריך השלישי, מרקיז מייסן מבית וטין תמורת פיצוי כספי.
אנהלט לאחר החלוקה בשנת 1252, שטחיו של זיגפריד בירוק
לאחר מותו של אביו בשנת 1252 חולקה נסיכות אנהלט בין האחים: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט וקתן. בשנת 1273 הוא היה מועמד בבחירות הקיסריות, אולם לבסוף נבחר רודולף מהבסבורג למלך.

בשנת 1290 ויתר זיגפריד על שלטונו והפך לנזיר מטיף. כתוצאה מכך, בנו הבכור, הנסיך אלברכט הפך בפועל לשליט בנחלות בקתן וצרבסט, למרות שזיגפריד שמר על תוארו עד מותו ב-25 במרץ 1298.

== משפחתו ==
ב-17 באוקטובר 1259 התחתן זיגפריד עם קתרינה בירגרסדוטר מביילבו (קארין), בתו של בירגר יארל אינגבורג אריקסדוטר משוודיה, אחותו של אריק האחד עשר, מלך שוודיה, ממנה היו לו עשרה ילדים:
* אלברכט הראשון, נסיך אנהלט-צרבסט (מת ב-1316).
* היינריך (מת ב-1340/1341).
* זיגפריד (מת ב-1317).
* הרמן (מת ב-1328).
* אגנס.
* הדוויג (מתה ב-1319).
* אליזבת.
* יודית.
* קונסטנצה.
* סופיה (מתה ב-1290), התחתנה עם לודוויג מהאקבורן.

קטגוריה:נסיכי אנהלט-צרבסט
קטגוריה:בית אסקניה
קטגוריה:נפטרים ב-1298
קרל תומאס, נסיך לוונשטיין-ורטהיים-רוזנברג

קרל תומאס, נסיך לוונשטיין-ורטהיים-רוזנברג (בגרמנית: Karl Thomas zu Löwenstein-Wertheim-Rosenberg;18 ביולי 1783 - 3 בנובמבר 1849) היה קצין אוסטרי במהלך המלחמות הנפוליאוניות, ומשנת 1814 ואילך, היה אציל בכיר באימפריה האוסטרית.

== רקע ==
מוצא בית לוונשטיין, תחילתו בילדיו של פרידריך הראשון, הנסיך הבוחר מפפאלץ שהתחתן בנישואים מורגנטיים עם קלרה טוט, ובשל כך הם לא יכלו לרשת את נכסי בית ויטלסבאך, אז הם הקימו משפחת אצולה נפרדת. לאחר מותו של לודוויג השלישי, רוזן לוונשטיין בשנת 1611, נחלקה המשפחה לשני ענפים עיקריים; הענף הפרוטסטנטי בית לוונשטיין-ורטהיים-פירנבורג (מאוחר יותר פרוידנברג), והענף הקתולי בית לוונשטיין-ורטהיים-רוכפורט.

== ביוגרפיה ==
קרל תומאס נולד ב-18 ביולי 1783 בבארטנשטיין, והיה בנם הבכור של דומיניק קונסטנטין, נסיך לוונשטיין-ורטהיים-רוכפורט ולאופולדינה, נסיכת הוהנלוהה-בארטנשטיין, בתם של לודוויג לאופולד, נסיך הוהנלוהה-בארטנשטיין ופוליקסנה, רוזנת לימבורג-שטירום. הוא ואחיו הצעיר קונסטנטין הועלו לתואר נסיך האימפריה הרומית הקדושה. הם התחנכו בחצר האצולה בווירצבורג, ולאחר מכן בחצרו של הנסיך קלמנס ונצל מסקסוניה, הנסיך הבוחר של טרייר. בשנת 1802 הוא נשלח למשימה דיפלומטית בפריז, לייצג את בית לוונשטיין-ורטהיים-רוזנברג.

במהלך השינויים שחלו במדינות גרמניה בעקבות המהפכה הצרפתית, חולקו שטחי הנסיכות בין בוואריה, וירטמברג, באדן והסן. קרל תומאס הצטרף אל הצבא האוסטרי, ולחם בשורותיו במהלך המלחמות הנפוליאוניות, לאחרונה, הוא שימש כמיור ברגימנט האולאנים הגליציאני ה-2 ("הנסיך שוורצנברג"). בשנים 1812 ו-1813, איבדה המשפחה את שטחיה על הגדה השמאלית של הריין, כולל רוכפורט, ובעקבות כך שונה שם המשפחה לבית לוונשטיין-ורטהיים-רוזנברג.

בשנת 1814 מת אביו, וקרל תומאס ירש את נכסי המשפחה. בעקבות כך הוא התפטר מתפקידו בצבא, ושירת כחבר בפרלמנטים של באדן, בוואריה, הסן ווירטמברג. עם זאת, הוא הסתכסך עם שליטי המדינות האלו, לגבי השליטה בנכסי הנסיכות שהיו בשטחיהם. במהלך שנות ה-30 של המאה ה-19 בנו קונסטנטין מילא את מקומו בענייני השליטה בנכסי המשפחה, אולם לאחר מותו בשנת 1838, חזר קרל תומאס לשלוט בעצמו בנכסים. לאורך כל חייו, קרל תומאס שמר על קשר חזק עם האימפריה האוסטרית ובית הבסבורג, ובשנת 1840 עבר להתגורר בווינה. לעת זקנתו הוא התחזק באמונתו בדת הקתולית, ולאחר מותו ב-3 בנובמבר 1849 בהיידלברג ירש נכדו קרל, נסיך לוונשטיין-ורטהיים-רוזנברג את תאריו ונחלותיו.

== משפחתו ==
ב-29 בספטמבר 1799 התחתן קרל תומאס עם סופיה, רוזנת וינדיש-גרץ, בתם של יוזף ניקולאס, רוזן וינדיש-גרץ ולאופולדינה, נסיכת ארנברג, ממנה נולדו לו 6 ילדים:
* קונסטנטין (1802–1838), התחתן עם אגנס, נסיכת הוהנלוהה-לנגנבורג.
* מריה לאופולדינה (1804–1869), התחתנה עם קונסטנטין, נסיך-ורטהיים-רוזנברג.
* מריה לואיזה אדליידה יולהליה (1806–1884), התחתנה עם קמיל, נסיך רוהאן.
* סופיה מריה תרזה (1809–1838), התחתנה עם היינריך העשרים, נסיך רויס-גרייץ.
* מריה קרסנטיה אוקטביה (1813–1878), התחתנה עם ויקטור אלכסנדר, נסיך איזנבורג-בידינגן.
* אאגידיה יולהליה (1820–1895).

== קישורים חיצוניים ==

* [http://www.angelfire.com/realm/gotha/gotha/lowenstein.html בית לוונשטיין]

קטגוריה:אוסטרים שנולדו ב-1783
קטגוריה:אוסטרים שנפטרו ב-1849
גאורגי דוברובולסקי

גאורגי טימופייביץ' דוברובולסקי (ברוסית: Георгий Тимофеевич Добровольский; ) היה קוסמונאוט סובייטי שטס לחלל במשימה במסגרת תוכנית סויוז.

== קורות חיים ==
גאורגי דוברובולסקי נולד באודסה. בשנת 1944, במהלך מלחמת העולם השנייה וכיבוש אודסה על ידי רומנים, הוא נעצר על ידי המשטרה, הואשם באחזקת אקדח ונשפט ל-25 שנות בבית הסוהר. במרץ 1944 בעקבות תשלום שוחד הוא שוחרר מהכלא.

לאחר שחרור העיר דוברובולסקי התחיל לימודים בבית הספר של חיל האוויר הסובייטי ומשם המשיך לבית הספר לטייס. בשנת 1950 הוצב כטייס קרב באחד מיחידות של חיל האוויר הסובייטי.

בשנת 1963 הוא נכלל ביחידת הסוקמונאטים. בשנת 1971 גאורגי דוברולסקי ושני אנשי צוות נוספים שוגרו לחלל בחללית סויוז 11. במהלך הטיסה הושג שיא השהייה בחלל. לאחר סיום הטיסה שנמשכה 23 ימים במהלך הנחיתה התרחשה בריחת אוויר מהתא, בעקבות זאת, כשנפתחה דלת הקפסולה בהם חזרו לכדור הארץ, התגלו השלושה כמתים. גאורגי דוברובולסקי נטמן בבית הקברות של חומת הקרמלין.

==קישורים חיצוניים==

* [http://www.spacefacts.de/bios/cosmonauts/english/dobrovolsky_georgi.htm תקציר נתונים באתר ספייספאקטס]
* [http://www.astronautix.com/d/dobrovolsky.html נתונים מאנציקלפדיית החלל]
* [https://www.gctc.ru/main.php?id=1057 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=631 ביוגרפיה מפורטת] 
* 
* 

==הערות שוליים==

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:טייסי חיל האוויר הסובייטי
קטגוריה:הרוגים בטיסה לחלל
קטגוריה:אישים שהונצחו על בולי ברית המועצות
קטגוריה:אישים הקבורים בבית הקברות של חומת הקרמלין
קטגוריה:סובייטים שנולדו ב-1928
קטגוריה:סובייטים שנפטרו ב-1971
תקווא

תקווא (בערבית: تقوى, בתעתיק מדויק: תַקְוָא) הוא מושג אסלאמי, שמתאר יראה מאללה ומודעות לקיומו ולמעמדו
. אבן עבאס הגדיר את האדם שיש לו תקווא כמאמין אשר נמנע מעבודה זרה, ואשר עובד את אללה בצייתנות והתמסרות.

== הגדרות ==
המילה הערבית תקווא נמצאת בשימוש גם מחוץ להקשרה הדתי, ומשמעותה היא לעיתים יראה, לעיתים הגנה, ולעיתים היא אף נושאת משמעות אחרת.

חלק מההגדרות והמשמעויות של המילה הן:
* יראת אללה, רוחניות, אהבת אללה, ריסון עצמי.
* סגולה, מידה טובה
* יראת כבוד.
* התגוננות.
* מודעות לאללה, הכרת אללה.

== פרשנות תאולוגית ==
על פי תפסיר אבן כת'יר, מקורה של המילה תקווא היא להימנע מדברים לא רצויים. סופר שעומר אבן אל-חטאב שאל את אוביי אבן כעב בנוגע לתקווא. אוביי ענה "האם פעם צעדת על שביל המלא בקוצים?. עומר ענה "כן". אוביי שאל "וכיצד עשית זאת?", אז עומר ענה "בזהירות ומאמץ רב". אוביי אמר "זאת היא תקווא, להגן על עצמך מהחטאים אשר נמצאים לאורך החיים, כדי שתשלים את המסע בלי להיפגע מהחטא".

== דרגות ורמות ==
הפילוסופיה והתאולוגים מדברים באופן עקרוני על שלושה סוגים של תקווא:
* ביטחון מלא באללה בכל מה שקורה וכל מה שלא קורה.
* סיפוק מלא ממה שאללה נתן.
* סבלנות מלאה בכל מה שמתרחש.

==ראו גם==
* בנק אל-תקווא

==קישורים חיצוניים==

==הערות שוליים==

קטגוריה:אסלאם